staqsa lill- Ministru għat-Trasport, Infrastruttura u Proġetti Kapitali: Jista' l-Ministru jgħid x'fondi ġew allokati għal toroq fir-raħal ta' Ħal Tarxien tul is-sena li ġejja u ċjoè min-Novembru 2019 sa Novembru 2020? Ninforma l-Onor. Interpellant li Infrastructure Malta ilha minn meta twaqqfet li bdiet twettaq bini mill-ġdid ta' toroq residenzjali, toroq rurali kif ukoll ħafna xogħol ta' manuntenzjoni u tiswijiet f'toroq oħrajn. Imbagħad f'Jannar varat l-akbar proġett ta' bini mill-ġdid ta' toroq residenzjali li qatt ra pajjiżna, b'investiment bla preċedent ta' €700 miljun mifrux fuq seba' snin li bih se jsiru wkoll it-toroq residenzjali f'Ħal Tarxien. Fil-fatt, iż-żewġ listi li tħabbru din is-sena tal-ewwel 290 triq li se jsiru jinkludu sitt toroq residenzjali li jinsabu f'din il-lokalità. Dawn huma Triq iż-Żejtun u Triq Santa Marija li diġà tlestew, Triq is-Sorijiet li qed issir bħalissa, kif ukoll diġà hemm ippjanati biex jinbdew xogħlijiet għall-bini mill-ġdid ta' Triq Marjanu Gerada, Triq it-Tempji Neolitiċi u Triq Paola.
ĦAL TARXIEN – FONDI ALLOKATI GĦAT-TOROQ